Diplomaplegtigheid, verjaarsdag… | Gedagtes, stories .........
← Die Here weet!
Nog hier! →
Posted on November 5, 2007 by Elmien
Die naweek het begin met die diplomaplegtigheid van my seuntjie! Hulle het 'n kersspel opgevoer en daarna was dit die uitdeel van die diplomas. Hulle het te oulik gelyk in hulle togas met die bande en hoede!!!
Ek was heimlik trots op myself dat ek nie gehuil het nie, maar dit was van korte duur. Ben-Arthur het toe hulle begin oefen het, vir my gesê hulle het 'n verrassing vir die mammas en pappas. Ek is van nature 'n nuuskierige mens, so ek was toe eers nuuskierig want hy weier om vir my te sê wat dit is.
Na die diplomaplegtigheid het al die Graad R'e nog twee liedjies gesing en dis hier waar ek die trane nie meer kon keer nie. Met die een liedjie het hulle vaarwel gesê vir die juffrouens, die speelgoed en dat hulle gaan verlang. Die ander liedjie het hulle die skoollied gesing, wat hulle eintlik eers volgende jaar gaan sing.
Ek het nou ook hoendervel terwyl ek hier tik en die trane sit maar vlak. Ek het toe besef dat my baba nou groot is en glad nie meer so klein as wat ek hom graag nog sou wou gehad het nie.
My ouers het ook gekom vir die geleentheid en het toe sommer ook die naweek by ons gekuier. Die res van die naweek was heerlik en ons het baie lekker gekuier.
Ek wil ook sommer hier vir my pa wat gister verjaar het sê BAIE GELUK PAPPA!!! Ek dank die Here elke dag dat ek pa nog by my kan hê. Ek is baie lief vir pa! Ek dra dan ook die liedjie van Celine Dion aan pa op. Dit is vir alles wat pa vir my gedoen het en beteken het, veral in die tyd toe ek geskei is.
Dan wil ek ook vir pa en ma sê: BAIE GELUK met julle 35ste huweliksherdenking wat ook gister was.
Ek is baie lief vir julle!!
boendoe | November 5, 2007 om 1:23 nm
Dit was 'n naweek van feesviering! Baie geluk aan jou pa, met sy verjaardag. En aan jou, met jou seuntjie se diplomaplegtigheid. Maar die grootste gelukwensing aan jou ouers: 35 jaar saam! Dit wil gedoen word, veral in vandag se tyd. Baie geluk!
Dellie | November 5, 2007 om 1:25 nm
Ag ja, is hulle nie te sweet op daardie ouderdom nie! So AMPER groot. Ek onthou op Seun s'n het hulle vir elkeen gevra wat hulle eendag wil word, die meeste wou polisie manne of brandweer manne word. Maar die een outjie het sy borsie so uitgestoot en gesê: "Ek wil 'n kaasmaker word!" 😆 Dit was so snaaks!
Baie geluk met al die herdenkings, dra asb my gelukwense aan jou ouers oor!
feetjieland | November 6, 2007 om 10:37 vm
My beurt kom nog..ek kan myself indink, dit moet 'n gevoel van trots en ek-is-nie-reg-daarvoor-dat-jy-so-gou-grootword wees! Baie geluk mamma.
Bederf jou pa..mens weet nie hoe lank mens hulle nog by jou het nie!
Eben | November 7, 2007 om 3:28 nm
Soe smaak my jy was besig gewees die naweek. Maar weet net, dis soos môre en as jy wakker word, is hulle groot. Ai ai, vertroetel daardie eerste met heimwee en liefde.
Aan jou ouers, (as hulle hier lees) Baie geluk julle, mag dit ook 'n besondere mooi jare vir julle wees, voorentoe. 35jr is 'n leeftyd. Aan jou pappie, baie baie geluk, mag die Liewe Here u lank spaar.
Pragtig woorde wat jy op dra aan jou pappie, maar ek glo hy is net so trots om 'n dogter soos jy te kan hê!! dis reg, dis hoekom mens ouers het, om daar vir jou te wees, soos jy daar vir jou seun gaan wees.
Op 'n ligter nood … Dellie, jy bly maar skreeu snaaks vir my .. 'kaasmaker' verduidelik die mannetjie! In die Vrystaat?? (gie gie!!)
Dellie | November 7, 2007 om 4:42 nm
Hehe, Ebie, jy sien, so 'n week of wat voor die gradeplegtigheid was hulle op 'n "field trip" na 'n melkplaas, waar joghurt en kaas ook gemaak word. Hulle kon proe en nog saambring huistoe ook. Die mannetjie was heavy impressed met die hele kaasmaak storie! Maar die ouers in die gehoor het sy antwoord vreeslik geniet. 😆 Ek kan net nie onthou wat sy naam was nie, wonder nogal of hy, nou klaar met skool, nogsteeds 'n kaasmaker wil word?
Rina | November 8, 2007 om 8:28 vm
Dit was 'n baie lekker naweek en ek en jou pa is baie bevoorreg om nog te kan deel in die kleinkinders se mylpale – ek kan ook nie glo daardie ou klein babatjie moet nou ookal groot skool toe.
Aan al die gelukwense met ons huweliksherdenking, wil ons net sê baie dankie – ons het baie sakke sout saam opgeëet en drie pragtige meisiekinders groot gekry en ons dank die Vader elke dag vir hulle.
Poppie, jy het sover 'n baie goeie "job" gedoen met Ben-Arthur en jy kan met reg trots wees, soos ons ook is.